F., IMVII SS IONEN FOR DE EUROPÆISKE FÆLLESSKABER 
K0M(94) 123 endelig udg. 
Bruxelles, den 06.04.1994 
Meddetebrtfl Bitot ft» K* 
Fonlag lil forrofaJtningcr, tom skal forelagtes Sydafrikas nye regering 
(indledende foranstahiiinger og interimsaftale) 
Lit -&&& 
g» -<TT»,r tfgXS 
r Å -, tT« 
fe.-
IVIeddelelse til Rådet fra Kommissionen 
Forelag til foranstaltninger, som skal forelægges Sydafrikas nye regering 
(indledende foranstaltninger og interimsaftale) 
A. Indledning 
Kommissionen regner med, at Unionens fremtidige forbindelser med Sydafrika vil blive fastlagt 
i to faser: 
i) en pakke indledende foranstaltninger, der skal forelægges Sydafrikas nye regering efter valget 
sidst i april 1994, og som skal omfatte et tilbud om hurtig indgåelse af en interimsaftale 
ii) et tilbud om at indlede forhandlinger om en mere omfattende og langsigtet aftale med 
Sydafrika til sikring af de fremtidige forbindelser mellem EU og Sydafrika. 
Filosofien bag denne tidsplan er, at det sydafrikanske samfunds egenart og den problemfyldte 
situation ganske vist ikke tillader langsigtede løsninger, som umiddelbart kan tages i anvendelse, 
men at de problemer, som Sydafrika står over for, gør det rimeligt at udsende et tydeligt signal 
om, at den nye regering fortjener støtte, hvorfor Den Europæiske Union må give tilsagn om et sæt 
hurtige tiltag. 
På baggrund af det ovenstående vil de første foranstaltninger, der skal foreslås, være at 
imødekomme Sydafrikas øjeblikkelige behov og forhåbninger uden at foregribe eventuelle 
generelle arrangementer, som skal vedtages en gang i fremtiden. De foreslåede foranstaltninger kan 
også begrænses i tid og om nødvendigt tages op på ny for at tage hensyn til Sydafrikas karakter 
af samfund, der befinder sig på et overgangsstadium. 
I denne sammenhæng skal det ikke for nærværende forsøges at karakterisere Sydafrika som et 
industriland, et udviklingsland eller et land, der befinder sig på et overgangsstadium. Bilaterale 
aftaler eller elementer af foranstaltninger, der skal indgå i den indledende pakke, skal imidlertid 
være forenelige både med EU's og Sydafrikas forpligtelser i henhold til GATT - og med deres 
respektive forpligtelser i Uruguay-rundens regi. 
Det forhold, at Sydafrika er en del af det sydlige Afrika, er endnu et vigtigt strategisk aspekt, som 
der skal tages hensyn til ved udarbejdelsen af forslagene. Sådanne bestemmelser kan bidrage til 
en harmonisk økonomisk udvikling i både Sydafrika og de øvrige lande i det sydlige Afrika og 
bidrage til at øge tilliden i alle de berørte lande. 
De vigtigste aspekter ved disse indledende foranstaltninger skal findes inden for samhandel, 
markedsadgang, udviklingsbistand og forberedelse af en fremtidig politisk dialog. 
B. Forslag til indledende foranstaltninger 
I den umiddelbare fremtid kan den indledende pakke foranstaltninger tænkes at omfatte 
følgende elementer: 
1. Samhandel og økonomisk samarbejde 
a) Samhandel: Markedsadgang 
Sydafrika har i sin egenskab af kontraherende part i GATT allerede mestbegunstigelsesstatus. 
Efter Kommissionens opfattelse vil det derudover både være politisk hensigtsmæssigt og 
økonomisk muligt at indrømme Sydafrika GSP-fordele. EU-tilbuddet bør afgives med et vist 
forbehold under henvisning til de særlige forhold i Sydafrika og regionens øvrige landes 
interesser, og der bør også tages forbehold for den nye GSP-ordning, som vi! blive forelagt 
Rådet i nær fremtid 
b) Udenrigsøkonomisk samarbejde 
- Regionalt økonomisk samarbejde 
For at stimulere den regionale samhandel i det sydlige Afrika kan det være hensigtsmæssigt 
at undersøge mulighederne og betingelserne for oprindelseskumulering inden for regionen (idet 
den nøjagtige landedækning skal fastlægges i samarbejde med de berørte regionale partnere). 
I almindelighed anses kumulering for at være attraktiv, fordi den stimulerer til brug af rå- og 
hjælpestoffer fra nabolandene og gør det muligt for dem at drage kollektiv fordel af 
præferencetoldsatserne. 
Fællesskabet kan yde faglig bistand til processen hen imod øget regionalt økonomisk 
samarbejde. Det vil være hensigtsmæssigt at tage egnede administrative procedurer i brug og 
at oprette et regionalt sekretariat knyttet til SADC (udviklingsfællesskabet for det sydlige 
Afrika) eller SACU (toldunionen for det sydlige Afrika) til at overvåge 
kumuleringsarrangementet. 
- Investeringsfremme 
For at stimulere EU's investeringer i Sydafrika vil det være hensigtsmæssigt at indrømme 
landet ECIP-fordele. ECÎP (EC Investment Partners) er et finansielt instrument, som gør det 
muligt at yde gavebistand og lån til små og mellemstore selskaber og offentlige organisationer 
i både EU og de støtteberettigede lande, forudsat at de pågældende selskaber og organisationer 
ønsker at drive, iværksætte eller udvide joint ventures i de pågældende lande. Instrumentets 
målsætning er særlig velegnet for de områder, der prioriteres højest i det nye Sydafrikas politik 
for industriel udvikling. 
Det vil også være tilrådeligt at udvide BC-Net til også at omfatte Sydafrika, da den 
information, der formidles af dette system, vil være nyttig som middel til at finde frem til 
parter med særlig interesse i industrielt samarbejde, hvorved systemet kan give anledning til 
en positiv synergi med ECIP. 
Endelig vil EIB blive hørt om, hvorvidt og på hvilke betingelser den kunne overveje at øge 
sine aktiviteter i Sydafrika i overensstemmelse med sine egne bestemmelser. Det vil være 
nødvendigt, at EIB på et tidligt stade inddrages fuldt ud i forberedelsen af nye initiativer 
vedrørende Sydafrika på de områder, der dækkes af banken. 
- Forberedelser på andre samarbejdsområder 
På en række områder, bl.a. uddannelse, industri, telekommunikation og videnskab og teknologi 
er et tættere samarbejde mellem EU og Sydafrika både muligt og ønskeligt. 
EU kan tænkes at meddele, at Kommissionen straks vil sende undersøgelseshold til Sydafrika 
for at fastlægge den mest effektive måde, hvorpå fremtidige aktioner på disse områder kan 
tilrettelægges. En formel tilkendegivelse af disse hensigter til rette tid vil også sende et positivt 
politisk signal til den nye regering. 
2. Udviklingssamarbejde (særprogram) 
I overensstemmelse med Rådets (udviklingssamarbejde) resolution af 25.5.1993 tager Den 
Europæiske Union i sit udviklingssamarbejde - både hvad angår indhold og gennemførelse -
fuldt hensyn til de ændrede forhold i Sydafrika, navnlig tempoet i demokratiseringen af det 
sydafrikanske samfund og den fremtidige regerings forventede opprioritering af de fattigste dele 
af samfundet. I denne henseende vil det ved valget af den nye sydafrikanske regering for første 
gang blive muligt at indlede en dialog om en egentlig udviklingsbistand. Denne dialog, der bør 
sigte mod en velstruktureret udviklings-"approach", vil både omfatte bistandsområder og 
formidlingskanaler. 
EU bør systematisk bestræbe sig på at træffe foranstaltninger, der til sindighed støtter en 
fredelig og demokratisk omdannelse af Sydafrika. De ressourcer, der afsættes til støtte for 
særprogrammet, skal holdes på et højt niveau, så der tages hensyn til de uhyre store sociale 
behov, den nye regering kommer til at stå over for. Særprogrammet bør ikke på nogen måde 
nedtrappes i hele den periode, omdannelsen står på. 
Med henblik på de årlige bevillinger til særprogrammet bør de indledende foranstaltninger, der 
skal tilbydes, omfatte en dialog med den nye regering om udviklingsstrategien. 
C. Interimsaftale 
For at øge den øjeblikkelige effekt af de ovennævnte foranstaltninger anser Kommissionen det for 
nødvendigt, at der omgående føres forhandlinger med den nye sydafrikanske regering om en 
interimsaftale. Denne interimsaftale bør have en enkel struktur og indeholde foranstaltninger, der 
hurtigt kan sættes i værk. Det konkrete formål med denne interimsaftale bør være at skabe et 
retsgrundlag for udviklingen af det fremtidige samarbejde med den nye sydafrikanske regering og 
en eventuel tildeling af dertil svarende midler fra EU-budgettet. Aftalen bør kun have få artikler, 
herunder. 
- en stærk rnenneskerettighedsklausul, hvor respekten for demokratiet og menneskerettighederne 
fremstår som en særdeles tungtvejende bestanddel af de nye forbindelser mellem EU og Sydafrika 
- en omfattende samarbejdsklausul, der kan holdes i fleksible vendinger for at tage højde for den 
fremtidige udvikling, og som dækker alle samarbejdsområder, der falder inden for parternes 
respektive beføjelser 
- eventuelt nødvendige bestemmelser om, at Den Europæiske Union (eller Sydafrika alt efter, 
hvilken udformning det enkelte tilfælde har) kan give sig i kast med bestemte samarbejdsaktiviteter 
eller en videreudvikling af visse politikker. 
Sideløbende hermed bør der fastsættes bestemmelser, der sikrer adgang til de relevante 
budgetposter med henblik på finansiering af aktiviteterne i medfør af denne interimsaftale. 
D. Politisk dialog 
De nye forbindelser mellem EU og Sydafrika bør sammenbindes med en udvikling af en politisk 
dialog, der i et længere perspektiv skal videreudbygges. På dette indledende stade bør den politiske 
dialog fokusere på støtte til demokrati, retssikkerhed, respekt for menneskerettighederne og fremme 
af social retfærdighed samt samarbejde om bekæmpelse af fattigdom og alle former for 
racemæssig, politisk, religiøs og kulturel diskrimination. Dialogen bør også omfatte den regionale 
dimension. 
Den politiske dialogs struktur vil afhænge af omfanget og arten af det overordnede forhold mellem 
Unionen og Sydafrika. 
Endelig bør en ophævelse af de resterende sanktioner (om nødvendigt afstemt med FN) indgå som 
led i den indledende pakke foranstaltninger. 
Konklusioner 
Kommissionen anmoder Rådet om at vedtage ovennævnte elementer som grundlag for Den 
Europæiske Unions forbindelser med det nye Sydafrika i den nærmeste fremtid. 
I lyset af udviklingen i Sydafrika vil Kommissionen på et senere tidspunkt fremsætte sine forslag 
angående Den Europæiske Unions forbindelser med Sydafrika på lang sigt 
ï ISSN 0254-1459 
-'OM(94) 123 endelig ucig. 
DOKUMENTER 
DA il 
Katalognummer : CB-CO-94-133-DA-C 
ISBN 92-77-67492-X 
Kontoret for De Europæiske Fællesskabers Officielle Publikationer 
L-2985 Luxembourg